CELEX: 32011R0453
Language: et
Date: 2011-05-04 00:00:00
Title: Nõukogu rakendusmäärus (EL) nr 453/2011, 4. mai 2011 , millega pärast aegumise läbivaatamist vastavalt määruse (EÜ) nr 1225/2009 artikli 11 lõikele 2 kehtestatakse Hiina Rahvavabariigist pärit furfuraali impordi suhtes lõplik dumpinguvastane tollimaks

12.5.2011   
            
            
               ET
            
            
               Euroopa Liidu Teataja
            
            
               L 123/1
            
         NÕUKOGU RAKENDUSMÄÄRUS (EL) nr 453/2011,
   4. mai 2011,
   millega pärast aegumise läbivaatamist vastavalt määruse (EÜ) nr 1225/2009 artikli 11 lõikele 2 kehtestatakse Hiina Rahvavabariigist pärit furfuraali impordi suhtes lõplik dumpinguvastane tollimaks
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 30. novembri 2009. aasta määrust (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed, (1) (edaspidi „algmäärus”) eriti selle artikli 11 lõikeid 2 ja 5 ning artikli 9 lõiget 4,
   võttes arvesse Euroopa Komisjoni (edaspidi „komisjon”) ettepanekut, mis esitati pärast konsulteerimist nõuandekomiteega,
   ning arvestades järgmist:
   A.   MENETLUS
   
   1.   Kehtivad meetmed
   
   
               (1)
            
            
               Pärast dumpinguvastast uurimist (edaspidi „esialgne uurimine”) kehtestas nõukogu määrusega (EÜ) nr 95/95 (2) Hiina Rahvavabariigist (edaspidi „Hiina”) pärit furfuraali impordi suhtes koguselise tollimaksuna lõpliku dumpinguvastase tollimaksu (edaspidi „lõplikud dumpinguvastased meetmed”). Koguselise tollimaksu määraks kehtestati 352 eurot tonni kohta.
            
         
               (2)
            
            
               Pärast vahepealset läbivaatamist, mis algatati 1997. aasta mais Hiina eksportija taotlusel, jäeti meetmed määrusega (EÜ) nr 2722/1999 (3) jõusse veel neljaks aastaks.
            
         
               (3)
            
            
               Pärast aegumise läbivaatamist pikendas nõukogu 2005. aasta aprillis määrusega (EÜ) nr 639/2005 (4) meetmete kehtivust veel viieks aastaks.
            
         2.   Taotlus meetmete aegumise läbivaatamise algatamiseks
   
   
               (4)
            
            
               Pärast teate avaldamist lõplike dumpinguvastaste meetmete eelseisva aegumise kohta (5) sai komisjon 28. jaanuaril 2010 algmääruse artikli 11 lõike 2 kohase taotluse algatada meetmete aegumise läbivaatamine. Taotluse esitasid kaks liidu tootjat – Lenzing AG ja Tanin Sevnica kemična industrija d.d. (edaspidi „taotluse esitajad”) –, kelle toodang moodustab olulise osa, käesoleval juhul üle 50 % liidus toodetavast furfuraalist.
            
         
               (5)
            
            
               Taotlus põhines väitel, et meetmete kehtivuse lõppemine tingiks tõenäoliselt dumpingu jätkumise ja liidu tootmisharule tekitatava kahju kordumise.
            
         3.   Meetmete aegumise läbivaatamise algatamine
   
   
               (6)
            
            
               Olles pärast nõuandekomiteega konsulteerimist otsustanud, et aegumise läbivaatamise algatamiseks on piisavalt tõendeid, andis komisjon 27. aprillil 2010Euroopa Liidu Teatajas avaldatud algatamisteates (6) (edaspidi „algatamisteade”) teada aegumise läbivaatamise algatamisest vastavalt algmääruse artikli 11 lõikele 2.
            
         4.   Uurimine
   
   4.1.   Uurimisperiood
   
   
               (7)
            
            
               Dumpingust tuleneva kahju jätkumise tõenäosust käsitlev uurimine hõlmas ajavahemikku alates 1. aprillist 2009 kuni 31. märtsini 2010 (edaspidi „läbivaatamisega seotud uurimisperiood”). Kahju kordumise tõenäosuse hindamise seisukohalt oluliste arengusuundade uurimine hõlmas ajavahemikku 1. jaanuarist 2007 kuni uurimisperioodi lõpuni (edaspidi „vaatlusalune periood”).
            
         4.2.   Uurimisega seotud isikud
   
   
               (8)
            
            
               Komisjon teatas aegumise läbivaatamise algatamisest ametlikult taotluse esitajatele, asjaomase riigi eksportivatele tootjatele, importijatele, teadaolevatele kasutajatele ning asjaomase riigi esindajatele.
            
         
               (9)
            
            
               Huvitatud isikutele anti võimalus teavitada kirjalikult oma seisukohtadest ja taotleda ärakuulamist algatamisteates sätestatud tähtaja jooksul. Kõikidele huvitatud isikutele, kes seda taotlesid ja teatasid konkreetsed põhjused, miks neid tuleks ära kuulata, anti selline võimalus.
            
         4.3.   Väljavõtteline uuring
   
   
               (10)
            
            
               Pidades silmas Hiina eksportivate tootjate ilmset suurt arvu, peeti asjakohaseks uurida, kas aegumise läbivaatamisel tuleks kasutada väljavõttelist uuringut kooskõlas algmääruse artikliga 17. Selleks et komisjon saaks otsustada, kas väljavõtteline uuring on vajalik, ning vajaduse korral moodustada valimi, paluti eespool osutatud isikutel endast 15 päeva jooksul pärast läbivaatamise algatamist teada anda ning esitada komisjonile algatamisteates nõutud teave. Kuna ükski eksportiv tootja ei avaldanud soovi koostööd teha, ei peetud valimi moodustamist vajalikuks.
            
         4.4.   Saadud teabe kontrollimine
   
   
               (11)
            
            
               Komisjon saatis küsimustikud kõigile teadaolevatele huvitatud isikutele ja neile, kes olid endast algatamisteates sätestatud tähtaja jooksul teada andnud.
            
         
               (12)
            
            
               Vastused küsimustikule saadi kahelt liidu tootjalt, ühelt importijalt/kasutajalt ja ühelt võrdlusriigi Argentina tootjalt. Uurimise käigus ei teinud koostööd ükski Hiina eksportiv tootja.
            
         
               (13)
            
            
               Komisjon kogus ja kontrollis kõiki andmeid, mida ta pidas vajalikuks dumpingu ja sellest tuleneva kahju jätkumise või kordumise tõenäosuse ja liidu huvide kindlakstegemiseks. Kontrollkäigud tehti järgmiste huvitatud isikute valdustesse:
               
                           a)
                        
                        
                           
                              Liidu tootjad
                           
                           
                                       —
                                    
                                    
                                       Lenzing AG, (edaspidi „Lenzing”), Austria
                                    
                                 
                                       —
                                    
                                    
                                       Tanin Sevnica kemična industrija d.d (edaspidi „Tanin”), Sloveenia
                                    
                                 
                     
                           b)
                        
                        
                           
                              Sõltumatu importija/kasutaja
                           
                           
                                       —
                                    
                                    
                                       International Furan Chemicals BV (edaspidi „IFC”), Rotterdam
                                    
                                 
                     
         B.   VAATLUSALUNE TOODE JA SAMASUGUNE TOODE
   
   1.   Vaatlusalune toode
   
   
               (14)
            
            
               Käesoleva läbivaatamisega seotud vaatlusalune toode on sama kui esialgses uurimises ning eespool põhjendustes 2 ja 3 osutatud järgnevates läbivaatamistes, st Hiinast pärit furfuraal, mis kuulub CN-koodi alla 2932 12 00 (edaspidi „vaatlusalune toode”). Furfuraali tuntakse ka 2-furaldehüüdina.
            
         
               (15)
            
            
               Furfuraal on helekollane iseloomuliku kirbe lõhnaga vedelik, mida saadakse mitmesuguste põllumajandusjäätmete töötlemisel. Furfuraalil on kaks põhilist rakendust: valiklahustina petrooleumi rafineerimisel määrdeõlide tootmises ning toorainena furfurüülalkoholi saamisel, mida kasutatakse sünteetilise vaigu valmistamiseks valuvormide jaoks.
            
         2.   Samasugune toode
   
   
               (16)
            
            
               Sarnaselt eelnevate uurimistega kinnitas ka käesolev uurimine, et Hiinas toodetud ja Euroopa Liidu turule eksporditud furfuraalil, võrdlusriigi Argentina toodetud ja siseturul müüdud furfuraalil ning liidus selle tootjate poolt valmistatud ja müüdud furfuraalil on samad füüsikalised ja keemilised põhiomadused ning samad põhilised kasutusvaldkonnad. Seepärast käsitletakse neid samasuguste toodetena algmääruse artikli 1 lõike 4 tähenduses.
            
         C.   DUMPINGU JÄTKUMISE TÕENÄOSUS
   
   
               (17)
            
            
               Vastavalt algmääruse artikli 11 lõikele 2 uuriti, kas kehtivate meetmete aegumisega kaasneks tõenäoliselt dumpingu jätkumine või kordumine.
            
         1.   Üldosa
   
   
               (18)
            
            
               34 teadaolevast Hiina eksportivast tootjast, kellega pärast läbivaatamise algatamist ühendust võeti, ei teinud keegi uurimise käigus koostööd ega edastanud ka mingisugust teavet. Seepärast tuli dumpingu jätkumise või kordumise tõenäosust käsitlevate järelduste tegemisel lähtuda kättesaadavatest andmetest, eelkõige teabest, mille esitas koostööd teinud importija / tööstuslikul eesmärgil kasutaja, Eurostati andmetest, Hiina ametlikust ekspordistatistikast ning läbivaatamise taotluses esitatud teabest.
            
         2.   Võrdlusriik
   
   
               (19)
            
            
               Kuna Hiina majandus on üleminekujärgus, tuleb vastavalt algmääruse artikli 2 lõike 7 punktile a määrata normaalväärtus asjakohases kolmandas turumajandusriigis (edaspidi „võrdlusriigis”) kehtiva hinna või arvestusliku väärtuse alusel või hinna järgi, mis kehtib müügi puhul sellest võrdlusriigist teistesse riikidesse, k.a liitu, või kui see ei ole võimalik, siis mis tahes muul põhjendatud alusel, sealhulgas samasuguse toote eest liidus tegelikult makstud või makstava hinna alusel, mida on vajaduse korral nõuetekohaselt kohandatud, et sisse arvata põhjendatud kasumimarginaal.
            
         
               (20)
            
            
               Nii nagu esialgses uurimiseski, tehti algatamisteates ettepanek kasutada normaalväärtuse kindlaksmääramisel võrdlusriigina Argentinat. Pärast algatamisteate avaldamist ei esitatud võrdlusriigi kohta ühtegi märkust.
            
         
               (21)
            
            
               Üks furfuraali tootja Argentinas tegi uurimise käigus koostööd, vastates küsimustikule. Uurimine näitas, et Argentinas on furfuraali turg rajatud konkurentsile, umbes 90 % sellest moodustab kohalik toodang ja ülejäänu import kolmandatest riikidest. Toodangumaht Argentinas moodustas enam kui 70 % vaatlusaluse toote Hiina ekspordimahust liidu turule seestöötlemise eesmärgil. Argentina turgu peeti seetõttu piisavalt tüüpiliseks, et määrata selle alusel normaalväärtus Hiina jaoks.
            
         
               (22)
            
            
               Seepärast jõuti, nagu esialgses uurimiseski, otsusele, et Argentina on sobiv võrdlusriik vastavalt algmääruse artikli 2 lõike 7 punktile a.
            
         3.   Dumpinguhinnaga import läbivaatamisega seotud uurimisperioodil
   
   3.1.   Normaalväärtus
   
   
               (23)
            
            
               Vastavalt algmääruse artikli 2 lõike 7 punktile a määrati normaalväärtus võrdlusriigi koostööd tegevalt tootjalt saadud teabe alusel, st Argentina siseturul sõltumatute klientide makstud või väljamaksmisele kuuluva hinna alusel, kuna müük toimus tavapärases kaubandustegevuses.
            
         
               (24)
            
            
               Selle tulemusel määrati normaalväärtuseks Argentina koostööd tegeva tootja poolt kehtestatud kaalutud keskmine omamaine müügihind sõltumatutele klientidele.
            
         
               (25)
            
            
               Kõigepealt tehti kindlaks, kas samasuguse toote kogumüük omamaisel turul sõltumatutele klientidele on tüüpiline vastavalt algmääruse artikli 2 lõikele 2, st kas kõnealuse müügi maht moodustas vähemalt 5 % vaatlusaluse toote kogu eksportmüügist liitu. Koostööd teinud Argentina eksportiva tootja omamaist müüki läbivaatamisega seotud uurimisperioodil peeti piisavalt tüüpiliseks.
            
         
               (26)
            
            
               Seejärel uuris komisjon, kas samasuguse toote omamaist müüki võib käsitada tavapärase kaubandustegevuse käigus toimunud müügina vastavalt algmääruse artikli 2 lõikele 4. Selleks tehti Argentina turul müüdud samasuguse toote puhul kindlaks, kui suure osa moodustas läbivaatamisega seotud uurimisperioodil tulutoov omamaine müük sõltumatutele klientidele. Kuna läbivaatamisega seotud uurimisperioodil oli kogu samasuguse toote müük tulutoov, arvutati normaalväärtus kõigi siseturuhindade kaalutud keskmisena.
            
         3.2.   Ekspordihind
   
   
               (27)
            
            
               Kuna ükski Hiina eksportijatest, kes ekspordivad liidu turule, uurimises ei osalenud, määrati ekspordihinnad kindlaks lähtuvalt olemasolevatest andmetest. Leiti, et sobivaimaks aluseks on koostööd teinud importija ja Eurostati vaatlusaluse toote liidu turule importimist kajastavad andmed. Kuigi import toimus seestöötlemise korra raames (Hiina furfuraalist valmistati furfurüülalkoholi ekspordiks), ei olnud põhjust arvata, et neid andmeid ei saa pidada põhjendatud aluseks ekspordihindade kindlaksmääramisel.
            
         3.3.   Võrdlus
   
   
               (28)
            
            
               Et tagada õiglane võrdlus normaalväärtuse ja ekspordihinna vahel, võeti vastavalt algmääruse artikli 2 lõikele 10 korrigeerimiste näol nõuetekohaselt arvesse erinevusi transpordi ja kindlustuse osas, mis mõjutasid hindu ja nende võrreldavust.
            
         3.4.   Dumpingumarginaal
   
   
               (29)
            
            
               Vastavalt algmääruse artikli 2 lõikele 11 kehtestati dumpingumarginaal kaalutud keskmise normaalväärtuse ja kaalutud keskmiste ekspordihindade võrdluse alusel samal kaubandustasemel. Võrdlusest ilmnes arvestatav dumping.
            
         4.   Impordi areng meetmete kehtetuks tunnistamise korral
   
   
               (30)
            
            
               Lähtudes läbivaatamisega seotud uurimisperioodil esinenud dumpingu analüüsist, uuriti dumpingu jätkumise tõenäosust. Kuna ükski Hiina eksportiv tootja ei teinud käesoleva uurimise käigus koostööd, tehti kooskõlas algmääruse artikliga 18 allpool esitatud järeldused kättesaadavatele andmetele toetudes, täpsemalt koostööd teinud importijalt, Eurostatilt ja Hiina ametlikust ekspordistatistikast saadud ning läbivaatamistaotluses esitatud andmete põhjal.
            
         
               (31)
            
            
               Analüüsiti järgmisi elemente: Hiinast seestöötlemismenetluse korra kohaselt liitu suunatud impordi areng, Hiinast kolmandatesse riikidesse suunatud ekspordi areng ning Hiina tootjate kasutamata tootmisvõimsus.
            
         4.1.   Hiinast pärit impordi areng
   
   
               (32)
            
            
               Vastavalt Hiina ametlikule ekspordistatistikale suurenes vaatlusalusel perioodil vaatlusaluse toote Hiinast pärit eksport kogu maailmas 117 %. Kasv toimus peamiselt USA ja kolmandate riikide turgude arvelt.
            
         
               (33)
            
            
               Tuleb märkida, et Eurostati kontrollitud andmete kohaselt toimus läbivaatamisega seotud uurimisperioodil 99,9 % Hiinast pärit vaatlusaluse toote koguimpordist liitu seestöötlemise korra raames ning vaid 0,1 % lasti vabasse ringlusesse. 2007. ja 2008. aastal importi vabasse ringlusesse laskmiseks ei toimunud. Andmete täielikkuse huvides võeti vabasse ringlusesse lastud importi arvesse impordi kogumahu puhul, kuid kõnealuse impordiga seotud hindade üksikasjalikku analüüsi peeti sellise impordi tähtsusetu mahu tõttu ebaoluliseks.
            
         
               (34)
            
            
               2007. aasta ja läbivaatamisega seotud uurimisperioodi vahel vähenes seestöötlemismenetluse korra kohaselt ja vabasse ringlusesse lastud toote Hiinast pärit impordi maht 67 %, mis kattub põhjenduses 45 osutatud tarbimise vähenemisega liidu turul 24 % võrra. Seestöötlemismenetluse korra kohaselt Hiinast imporditud furfuraal töödeldi ümber furfurüülalkoholiks, mis seejärel eksporditi. Vabasse ringlusesse laskmiseks ELi imporditud toote kasutamise kohta teave puudub, kuid võib põhjendatult eeldada, et meetme aegumise korral suunatakse osa seestöötlemismenetluse korra kohaselt imporditud furfuraalist liidu turul vabasse ringlusesse, kas töötlemata kujul või töödelduna furfurüülalkoholiks.
            
         
               (35)
            
            
               2007. aasta ja läbivaatamisega seotud uurimisperioodi vahel olid Hiinast pärit ekspordi hinnad turgude lõikes erinevad. Kui liitu suunatud ekspordi hind vähenes kõnealusel perioodil järsult (11 %), siis muudel eksporditurgudel kasvas hind ligikaudu 10 %. USA turul püsis hind läbivaatamisega seotud uurimisperioodil ligikaudu liiduga samal tasemel, samas kui Hiina ekspordistatistika kohaselt on eksport muudele turgudele tonni kohta 19 % kallim. Võttes arvesse, et vaatlusalune toode on homogeenne, võib sellist hinnaerinevust selgitada ainult Hiina eksportijate sihiliku hinnastrateegiaga, mille kohaselt kohaldatakse kõrgemat hinda ja teenitakse suuremat kasumit turgudel, kus konkurents on väiksem, kui liidu ja USA turul, kus kohaldatakse madalamaid hindu. Võttes arvesse, et eksport liitu ja USAsse moodustab 46 % Hiina koguekspordist, jõutakse järeldusele, et tollimaksu aegumisel jätkatakse diskrimineerivat hinnapoliitikat, et hoida alal dumpingut vähemalt liidu turul.
            
         4.2.   Eksportijate kasutamata tootmisvõimsus
   
   
               (36)
            
            
               Kuna avalikku teavet Hiina furfuraalitööstuse kohta on vähe, tuginevad järeldused peamiselt läbivaatamise taotluses sisaldunud teabele.
            
         
               (37)
            
            
               Aegumise läbivaatamise taotluse kohaselt on Hiina furfuraalitoodang alates 1999. aastast püsivalt kasvanud ning 2009. aastal oli toodangu maht ligikaudu 320 000 tonni. Hiina tootmisvõimsuse rakendusmäär arvatakse olevat ligikaudu 94 %, mis tähendab, et Hiinas on kasutamata tootmisvõimsust ligikaudu 20 000 tonni aastas, s.o ligikaudu pool liidu kogutarbimisest. Väidetavalt tegutseb Hiinas praegu rohkem kui 200 furfuraali tootvat ettevõtet ning üha rohkemad neist tegelevad ekspordiga.
            
         
               (38)
            
            
               Eeltoodust lähtuvalt võib järeldada, et meetmete tühistamise korral võib oodata, et Hiinast pärit vaatlusaluse toote eksport liidu turule seestöötlemise korra väliselt suureneks märkimisväärselt ning toimuks ilmselt jätkuvalt dumpinguhinnaga.
            
         5.   Järeldus dumpingu jätkumise tõenäosuse kohta
   
   
               (39)
            
            
               Võttes arvesse Hiina suurt kasutamata tootmisvõimsust, Hiina tootjate võimet tootmismahte kiiresti suurendada ja eksporti suunata ning ekspordi hinnakujundust, on alust eeldada, et meetmete aegumine tooks kaasa ekspordi taastamise Hiinast liidu turule väljaspool seestöötlemise korda.
            
         
               (40)
            
            
               Seestöötlemise korra puhul ei kohaldata praegu ekspordihinna suhtes dumpinguvastast tollimaksu. Seetõttu on põhjust arvata, et need hinnad osutavad ka edaspidisele hinnatasemele meetmete aegumise korral. Sellega seoses leiti, et seestöötlemise korra kohane Hiina ekspordihind on dumpinguhind, mis põhjenduse 69 kohaselt lõi läbivaatamisega seotud uurimisperioodil liidu tootjate hinna alla 11 % võrra.
            
         
               (41)
            
            
               Eespool kirjeldatust lähtudes võib teha järelduse, et Hiinast pärit eksport toimub siiani dumpinguhindadega ja et praegu kehtivate dumpinguvastaste meetmete aegumise korral on dumpingu jätkumine liidu turul tõenäoline.
            
         D.   LIIDU TOOTMISHARU MÄÄRATLUS
   
   
               (42)
            
            
               Liidu tootmisharu koosneb kahest äriühingust (Lenzing AG; Austria ja Tanin Sevnica kemična industrija d.d; Sloveenia), kelle toodang moodustas läbivaatamisega seotud uurimisperioodil 100 % vaatlusaluse toote toodangust liidus. Mõlemad äriühingud vastasid küsimustikele ja tegid uurimises täielikku koostööd. Sellest tulenevalt moodustavad mainitud kaks liidu tootjat algmääruse artikli 4 lõike 1 ja artikli 5 lõike 4 mõistes liidu tootmisharu. Konfidentsiaalsuse huvides esitatakse andmed liidu tootmisharu tegevuse kohta ainult indekseeritud kujul.
            
         
               (43)
            
            
               Võrreldes esialgse uurimisega, on liidu tootmisharu märkimisväärselt muutunud: Hispaania tootja Furfural Español S.A., praeguse nimega Nutrafur, kes esitas esialgse kaebuse1994. aastal, lõpetas tootmise 2008. aasta oktoobris. Nutrafur, kes toetab asjaomast läbivaatamistaotlust, ei teinud käesoleva uurimise käigus koostööd. Nutrafur kaupleb siiski turul edasi ning ostab vaatlusalust toodet liidus asuvatelt endistelt konkurentidelt. Nutrafuri taotluses esitatud andmeid 2007. ja 2008. aasta toodangu kohta võeti arvesse tarbimise kindlaksmääramisel liidu turul.
            
         E.   OLUKORD LIIDU TURUL
   
   1.   Tarbimine liidu turul
   
   
               (44)
            
            
               Furfuraali tarbimine liidus määrati lähtudes liidu tootmisharu müügimahtudest liidu turul (sh Nutrafuri müük aastatel, kui ettevõte veel furfuraali tootis), millele lisati seestöötlemise korra kohane Hiinast pärit import ja vabasse ringlusse lastud muudest kolmandatest riikidest pärit import vastavalt importija International Furan Chemicals BV (edaspidi „IFC”) ja Eurostati kontrollitud andmetele. Kuna konfidentsiaalsuse huvides ei avalikusta Eurostat täielikke andmeid, kasutati neid andmeid vaid muudest kolmandatest riikidest pärit impordi kindlaksmääramiseks, v.a Hiina ja Dominikaani Vabariik, sest kõnealustest riikidest impordib furfuraali ainult IFC.
            
         
               (45)
            
            
               Nende andmete kohaselt vähenes liidu tarbimine vaatlusalusel perioodil 24 %, s.o 48 534 tonnilt 2007. aastal kuni 36 725 tonnini läbivaatamisega seotud uurimisperioodi jooksul.
               
                  Tabel 1. –   Liidu tarbimine
               
               
                           Aasta
                        
                        
                           2007
                        
                        
                           2008
                        
                        
                           2009
                        
                        
                           Läbivaatamisega seotud uurimisperiood
                        
                     
                           Tonnides
                        
                        
                           48 534
                        
                        
                           45 738
                        
                        
                           38 175
                        
                        
                           36 725
                        
                     
                           Indeks (2007 = 100)
                        
                        
                           100
                        
                        
                           94
                        
                        
                           79
                        
                        
                           76
                        
                     
                           Muutus võrreldes eelmise aastaga
                        
                        
                            
                        
                        
                           –6
                        
                        
                           –15
                        
                        
                           –3
                        
                     
                           
                              Allikad: liidu tööstusharu ja IFC küsimustike kontrollitud vastused, läbivaatamise taotlus ja Eurostat
                        
                     
         2.   Import Hiinast
   
   2.1.   Maht, turuosa ja hinnad
   
   
               (46)
            
            
               Vastavalt Hiina ekspordistatistikale oli läbivaatamisega seotud uurimisperioodil Hiinast pärit import vabasse ringlusse laskmiseks väga väike (2,5 tonni), enamasti toimus importimine Hiinast seestöötlemise korra kohaselt. Seestöötlemise korra kohaselt Hiinast imporditud toodangu maht vähenes 8 264 tonnilt 2007. aastal kuni 2 749 tonnini läbivaatamisega seotud uurimisperioodil, st 67 %. 2008. aastal saavutas seestöötlemise korra kohaselt Hiinast pärit import kõrgeima taseme, ulatudes ligikaudu 10 000 tonnini, järgmistel aastatel import vähenes. Vaatlusalusel perioodil vähenes Hiina turuosa seestöötlemise korra kohases impordis 17 protsendilt 8 protsendile, seega 9 protsendipunkti võrra.
            
         
               (47)
            
            
               Seestöötlemise korra kohaselt imporditud toote hind vähenes 774 eurolt 2007. aastal kuni 685 euroni läbivaatamisega seotud uurimisperioodil, seega 12 %.
               
                  Tabel 2. –   Import Hiinast
               
               
                           Aasta
                        
                        
                           2007
                        
                        
                           2008
                        
                        
                           2009
                        
                        
                           Läbivaatamisega seotud uurimisperiood
                        
                     
                           Tonnides
                        
                        
                           8 264
                        
                        
                           10 002
                        
                        
                           5 159
                        
                        
                           2 749
                        
                     
                           Indeks (2007 = 100)
                        
                        
                           100
                        
                        
                           121
                        
                        
                           62
                        
                        
                           33
                        
                     
                           Muutus võrreldes eelmise aastaga
                        
                        
                            
                        
                        
                           21
                        
                        
                           –59
                        
                        
                           –29
                        
                     
                           Turuosa
                        
                        
                           17 %
                        
                        
                           22 %
                        
                        
                           14 %
                        
                        
                           7 %
                        
                     
                           Hind, eurot/tonn
                        
                        
                           774
                        
                        
                           1 014
                        
                        
                           690
                        
                        
                           685
                        
                     
                           Indeks (2007 = 100)
                        
                        
                           100
                        
                        
                           131
                        
                        
                           89
                        
                        
                           88
                        
                     
                           
                              Allikas: IFC küsimustiku kontrollitud vastused
                        
                     
         3.   Muudest kolmandatest riikidest pärit impordi maht ja hind
   
   
               (48)
            
            
               Tuleb märkida, et sarnaselt esialgse uurimisega moodustavad impordi Dominikaani Vabariigist ainult saadetised emaettevõtjalt Euroopa tütarettevõtjale furfurüülalkoholi tootmiseks. Seega on hinnad nendes tehingutes seotud ettevõtjate vahelised ülekandehinnad ega kajasta tegelikke turuhindu. Eurostati andmetel muutusid furfuraali impordimahud liidu turule muudest riikidest (v.a Hiina) ja impordi keskmised hinnad järgmiselt:
               
                  Tabel 3. –   Dominikaani Vabariigi import Euroopa Liitu
               
               
                           Aasta
                        
                        
                           2007
                        
                        
                           2008
                        
                        
                           2009
                        
                        
                           Läbivaatamisega seotud uurimisperiood
                        
                     
                           Tonnides
                        
                        
                           32 003
                        
                        
                           27 662
                        
                        
                           24 996
                        
                        
                           25 959
                        
                     
                           Indeks (2007 = 100)
                        
                        
                           100
                        
                        
                           86
                        
                        
                           78
                        
                        
                           81
                        
                     
                           Muutus võrreldes eelmise aastaga
                        
                        
                            
                        
                        
                           –14
                        
                        
                           –8
                        
                        
                           3
                        
                     
                           Turuosa
                        
                        
                           66 %
                        
                        
                           60 %
                        
                        
                           65 %
                        
                        
                           71 %
                        
                     
                           Hind, eurot/tonn
                        
                        
                           809
                        
                        
                           982
                        
                        
                           582
                        
                        
                           670
                        
                     
                           Indeks (2007 = 100)
                        
                        
                           100
                        
                        
                           121
                        
                        
                           72
                        
                        
                           83
                        
                     
                  Tabel 4. –   Muude kolmandate riikide import liitu
               
               
                           Aasta
                        
                        
                           2007
                        
                        
                           2008
                        
                        
                           2009
                        
                        
                           Läbivaatamisega seotud uurimisperiood
                        
                     
                           Tonnides
                        
                        
                           1 687
                        
                        
                           1 583
                        
                        
                           1 226
                        
                        
                           1 158
                        
                     
                           Indeks (2007 = 100)
                        
                        
                           100
                        
                        
                           94
                        
                        
                           73
                        
                        
                           69
                        
                     
                           Muutus võrreldes eelmise aastaga
                        
                        
                            
                        
                        
                           –6
                        
                        
                           –21
                        
                        
                           –4
                        
                     
                           Turuosa
                        
                        
                           3 %
                        
                        
                           3 %
                        
                        
                           3 %
                        
                        
                           3 %
                        
                     
                           Hind, eurot/tonn
                        
                        
                           800
                        
                        
                           997
                        
                        
                           632
                        
                        
                           621
                        
                     
                           Indeks (2007 = 100)
                        
                        
                           100
                        
                        
                           125
                        
                        
                           79
                        
                        
                           78
                        
                     
         
               (49)
            
            
               Vaatlusalusel perioodil vähenes nii Dominikaani Vabariigist kui ka muudest kolmandatest riikidest pärit furfuraali impordimaht oluliselt, vähenemine oli vastavalt 19 % ja 31 %. Kuigi Dominikaani Vabariigist pärit impordi maht vähenes, suurenes selle turuosa 66 protsendilt 71 protsendile. Samas kuulus kogu import Dominikaani Vabariigi tootja Euroopa filiaali toodetud furfurüülalkoholi toodangu hulka. Seega on hinnad nendes tehingutes seotud ettevõtjate vahelised ülekandehinnad ega tarvitse kajastada tegelikke turuhindu.
            
         3.1.   Hiinast muudesse kolmandatesse riikidesse suunatud impordi maht ja hinnad
   
   
               (50)
            
            
               Vaatlusalusel perioodil suurenes ekspordi maht 105 % (ligikaudu 9 % kogu liidu müügimahust läbivaatamisega seotud uurimisperioodil). Tuleb märkida, et liidu tootmisharu eksport muudesse kolmandatesse riikidesse toimus läbivaatamisega seotud uurimisperioodil madalate hindadega. See oli tingitud konkurentsist, mida põhjustas Hiinast pärit madala hinnaga furfuraali suur kogus muude kolmandate riikide turgudel.
               
                  Tabel 5. –   Liidu tootmisharu eksport kolmandatesse riikidesse (maht ja hinnad)
               
               
                           Aasta
                        
                        
                           2007
                        
                        
                           2008
                        
                        
                           2009
                        
                        
                           Läbivaatamisega seotud uurimisperiood
                        
                     
                           Mahuindeks (2007 = 100)
                        
                        
                           100
                        
                        
                           136
                        
                        
                           211
                        
                        
                           205
                        
                     
                           Muutus võrreldes eelmise aastaga
                        
                        
                            
                        
                        
                           36
                        
                        
                           75
                        
                        
                           –6
                        
                     
                           Hinnaindeks (2007 = 100)
                        
                        
                           100
                        
                        
                           114
                        
                        
                           88
                        
                        
                           82
                        
                     
                           Muutus võrreldes eelmise aastaga
                        
                        
                            
                        
                        
                           14
                        
                        
                           –26
                        
                        
                           –6
                        
                     
         4.   Liidu tootmisharu majanduslik olukord
   
   
               (51)
            
            
               Järgnevalt on analüüsitud liidu tootmisharu, st äriühingute Lenzing ja Tanin majanduslikku olukorda.
            
         4.1.   Toodang
   
   
               (52)
            
            
               Liidu tootmisharu vaatlusaluse toote kogutoodang suurenes vaatlusalusel perioodil 14 %.
               
                  Tabel 6. –   Liidu toodang
               
               
                           Aasta
                        
                        
                           2007
                        
                        
                           2008
                        
                        
                           2009
                        
                        
                           Läbivaatamisega seotud uurimisperiood
                        
                     
                           Indeks (2007 = 100)
                        
                        
                           100
                        
                        
                           109
                        
                        
                           114
                        
                        
                           114
                        
                     
                           Muutus võrreldes eelmise aastaga
                        
                        
                            
                        
                        
                           9
                        
                        
                           5
                        
                        
                           0
                        
                     
                           
                              Allikas: liidu tootjatele saadetud küsimustiku kontrollitud vastused
                        
                     
         4.2.   Tootmisvõimsus ja tootmisvõimsuse rakendamine
   
   
               (53)
            
            
               Liidu tootmisharu tootmisvõimsus püsis vaatlusalusel perioodil samal tasemel. Liidu tootmisharu tootmisvõimsuse kasutamine suurenes 12 protsendipunkti võrra, 85 protsendilt 97 protsendile, seega rakendati peaaegu kogu tootmisvõimsust.
               
                  Tabel 7. –   Liidu tootmisvõimsus
               
               
                           Aasta
                        
                        
                           2007
                        
                        
                           2008
                        
                        
                           2009
                        
                        
                           Läbivaatamisega seotud uurimisperiood
                        
                     
                           Indeks (2007 = 100)
                        
                        
                           100
                        
                        
                           100
                        
                        
                           100
                        
                        
                           100
                        
                     
                           Tootmisvõimsuse rakendamine
                        
                        
                           85 %
                        
                        
                           92 %
                        
                        
                           96 %
                        
                        
                           97 %
                        
                     
                           
                              Allikas: liidu tootjatele saadetud küsimustiku kontrollitud vastused
                        
                     
         4.3.   Varude tase
   
   
               (54)
            
            
               Järgnevas tabelis esitatud andmed osutavad, et liidu tootmisharu varud suurenesid vaatlusalusel perioodil 26 %. Varud suurenesid eriti märkimisväärselt aastatel 2007–2008 (193 %).
               
                  Tabel 8. –   Varud
               
               
                           Aasta
                        
                        
                           2007
                        
                        
                           2008
                        
                        
                           2009
                        
                        
                           Läbivaatamisega seotud uurimisperiood
                        
                     
                           Indeks (2007 = 100)
                        
                        
                           100
                        
                        
                           293
                        
                        
                           165
                        
                        
                           126
                        
                     
                           Muutus võrreldes eelmise aastaga
                        
                        
                            
                        
                        
                           193
                        
                        
                           – 128
                        
                        
                           –40
                        
                     
                           
                              Allikas: liidu tootjatele saadetud küsimustiku kontrollitud vastused
                        
                     
         4.4.   Müügimaht ja turuosa
   
   
               (55)
            
            
               Liidu tootmisharu müügimaht sõltumatutele tarbijatele liidu turul suurenes läbivaatamisega seotud uurimisperioodil 13 %. Seoses müügimahu suurenemisega kasvas liidu tootmisharu turuosa vaatlusalusel perioodil 5 protsendipunkti võrra.
               
                  Tabel 9. –   Müügimaht ja liidu turuosa
               
               
                           Aasta
                        
                        
                           2007
                        
                        
                           2008
                        
                        
                           2009
                        
                        
                           Läbivaatamisega seotud uurimisperiood
                        
                     
                           Indeks (2007 = 100)
                        
                        
                           100
                        
                        
                           100
                        
                        
                           112
                        
                        
                           113
                        
                     
                           Turuosa vahemik
                        
                        
                           10–20 %
                        
                        
                           10–20 %
                        
                        
                           14–24 %
                        
                        
                           15–25 %
                        
                     
                           
                              Allikas: liidu tootjatele saadetud küsimustiku kontrollitud vastused
                        
                     
         4.5.   Keskmised müügihinnad
   
   
               (56)
            
            
               Vaatlusalusel perioodil vähenesid liidu tootmisharu kehtestatud keskmised müügihinnad liidu turul 1 % võrra. 2008. aastal saavutas keskmine müügihind kõrgeima taseme, tõustes 11 %, kuid langes siis järgnevatel aastatel kiiresti. Et müügihind langes vaid vähesel määral, on tingitud toote ühikuhinna 5-protsendilisest kasvust, mida liidu tootmisharul ei olnud võimalik arvesse võtta.
               
                  Tabel 10. –   Keskmine müügihind liidus
               
               
                           Aasta
                        
                        
                           2007
                        
                        
                           2008
                        
                        
                           2009
                        
                        
                           Läbivaatamisega seotud uurimisperiood
                        
                     
                           Indeks (2007 = 100)
                        
                        
                           100
                        
                        
                           111
                        
                        
                           98
                        
                        
                           99
                        
                     
                           Muutus võrreldes eelmise aastaga
                        
                        
                            
                        
                        
                           11
                        
                        
                           –13
                        
                        
                           1
                        
                     
                           
                              Allikas: liidu tootjatele saadetud küsimustiku kontrollitud vastused
                        
                     
         4.6.   Keskmine tootmiskulu
   
   
               (57)
            
            
               Peamiselt töötajate arvu ja seega ka tööjõu kogukulu suurenemise tõttu kasvas vaatlusalusel perioodil keskmine tootmiskulu 5 %.
               
                  Tabel 11. –   Keskmine tootmiskulu
               
               
                           Aasta
                        
                        
                           2007
                        
                        
                           2008
                        
                        
                           2009
                        
                        
                           Läbivaatamisega seotud uurimisperiood
                        
                     
                           Indeks (2007 = 100)
                        
                        
                           100
                        
                        
                           105
                        
                        
                           105
                        
                        
                           105
                        
                     
                           Muutus võrreldes eelmise aastaga
                        
                        
                            
                        
                        
                           5
                        
                        
                           0
                        
                        
                           0
                        
                     
                           
                              Allikas: liidu tootjatele saadetud küsimustiku kontrollitud vastused
                        
                     
         4.7.   Tulusus ja rahavoog
   
   
               (58)
            
            
               Liidu tootmisharu tulu vähenes vaatlusalusel perioodil märkimisväärselt ning sama suundumus iseloomustas ka rahavoogu, mis vähenes 56 %. See oli seotud survega müügihinnale, mis kasvas vaatamata nii tootmise kui ka müügimahu suurenemisele.
               
                  Tabel 12. –   Tulusus ja rahavoog
               
               
                           Aasta
                        
                        
                           2007
                        
                        
                           2008
                        
                        
                           2009
                        
                        
                           Läbivaatamisega seotud uurimisperiood
                        
                     
                           Tulususe indeks (2007 = 100)
                        
                        
                           100
                        
                        
                           175
                        
                        
                           –7
                        
                        
                           –4
                        
                     
                           Muutus võrreldes eelmise aastaga
                        
                        
                            
                        
                        
                           75
                        
                        
                           – 182
                        
                        
                           3
                        
                     
                           Rahavoo indeks (2007 = 100)
                        
                        
                           100
                        
                        
                           144
                        
                        
                           49
                        
                        
                           44
                        
                     
                           Muutus võrreldes eelmise aastaga
                        
                        
                            
                        
                        
                           44
                        
                        
                           –95
                        
                        
                           –5
                        
                     
                           
                              Allikas: liidu tootjatele saadetud küsimustiku kontrollitud vastused
                        
                     
         4.8.   Investeeringud, investeeringute tasuvus ja kapitali kaasamise võime
   
   
               (59)
            
            
               2007. aasta ja läbivaatamisega seotud uurimisperioodi vahel vähenesid investeeringud 95 % võrra. Investeeringute tasuvus, väljendatuna vaatlusaluse tootega seotud kasumina/kahjumina investeeringute raamatupidamislikust puhasväärtusest, on vaatlusalusel perioodil oluliselt vähenenud, järgides investeeringutega sama arengusuunda. Tulususe ja rahavoo vähenemise tõttu on taotluse esitaja kapitali kaasamise võime vaatlusalusel perioodil märkimisväärselt halvenenud. See kajastub selgesti ka taotluse esitaja investeeringutes, mis vähenesid vaatlusalusel perioodil 95 %.
               
                  Tabel 13. –   Investeeringud ja investeeringute tasuvus
               
               
                           Aasta
                        
                        
                           2007
                        
                        
                           2008
                        
                        
                           2009
                        
                        
                           Läbivaatamisega seotud uurimisperiood
                        
                     
                           Investeeringute indeks (2007 = 100)
                        
                        
                           100
                        
                        
                           61
                        
                        
                           2
                        
                        
                           5
                        
                     
                           Muutus võrreldes eelmise aastaga
                        
                        
                            
                        
                        
                           –39
                        
                        
                           –59
                        
                        
                           3
                        
                     
                           Investeeringute tasuvuse indeks (2007 = 100)
                        
                        
                           100
                        
                        
                           196
                        
                        
                           –7
                        
                        
                           –4
                        
                     
                           Muutus võrreldes eelmise aastaga
                        
                        
                            
                        
                        
                           96
                        
                        
                           – 203
                        
                        
                           3
                        
                     
                           
                              Allikas: liidu tootjatele saadetud küsimustiku kontrollitud vastused
                        
                     
         4.9.   Tööhõive ja tootlikkus
   
   
               (60)
            
            
               Vaatlusalusel perioodil suurenes tööhõive tase liidu tootmisharus 8 %. Tootlikkus mõõdetuna toodangus (tonnides) töötaja kohta kasvas 6 %. Samas suurenes vaatlusalusel perioodil tööjõu kogukulu 16 % võrra.
               
                  Tabel 14. –   Tööhõive ja tootlikkus
               
               
                           Aasta
                        
                        
                           2007
                        
                        
                           2008
                        
                        
                           2009
                        
                        
                           Läbivaatamisega seotud uurimisperiood
                        
                     
                           Tööhõive indeks
                        
                        
                           100
                        
                        
                           109
                        
                        
                           109
                        
                        
                           108
                        
                     
                           Tootlikkuse indeks (tonni/töötaja)
                        
                        
                           100
                        
                        
                           100
                        
                        
                           105
                        
                        
                           106
                        
                     
                           Tööjõukulu indeks
                        
                        
                           100
                        
                        
                           114
                        
                        
                           115
                        
                        
                           116
                        
                     
                           
                              Allikas: liidu tootjatele saadetud küsimustiku kontrollitud vastused
                        
                     
         4.10.   Dumpingumarginaali suurusjärk
   
   
               (61)
            
            
               Võttes arvesse Hiinast pärit dumpinguhinnaga impordi mahtu, turuosa ja hindu, ei saa tegelike dumpingumarginaalide mõju liidu tootmisharule hinnata tühiseks.
            
         4.11.   Taastumine dumpingu mõjudest
   
   
               (62)
            
            
               Enamiku eespool esitatud näitajate positiivne areng näitab seda, et läbivaatamisega seotud uurimisperioodil on liidu tootmisharu rahanduslik olukord osaliselt taastunud Hiinast pärit dumpinguhinnaga impordi kahjulikust mõjust.
            
         4.12.   Kasv
   
   
               (63)
            
            
               Kui liidu tarbimine vaatlusalusel perioodil vähenes 24 %, siis liidu tootmisharu toodang, müügimaht ja turuosa suurenesid. Samal ajal vähenesid Hiinast pärit impordi maht ja selle turuosa. Siiski sai liidu tootmisharu meetmetest kasu vaid piiratud ulatuses, sest Hiina surve müügihinnale ei võimaldanud tootmisharul saada kasumit ega saavutada taotletavat kasumimäära.
            
         5.   Järeldus liidu tootmisharu majandusliku olukorra kohta
   
   
               (64)
            
            
               Dominikaani Vabariigist pärit furfuraal ei ole liidu vabal turul kättesaadav. Seetõttu ei ole leitud mingisugust viidet sellele, et import nimetatud riigist oleks kaasa aidanud liidu tootmisharu ebakindla olukorra tekkimisele. Muudest kolmandatest riikidest pärit impordi maht vähenes oluliselt ning jõudis sellisele tasemele, et isegi väga madala hinna puhul ei saa nende mõju pidada märkimisväärseks.
            
         
               (65)
            
            
               Hiina vastu suunatud meetmetel oli positiivne mõju liidu tootmisharu majanduslikule olukorrale, sest enamiku kahjunäitajate puhul ilmnes positiivne arengutendents – tootmine ja müügimaht suurenesid ning müügiväärtus kasvas. Vaatamata tarbimise vähenemisele suutis liidu tootmisharu oma turuosa suurendada. Paraku vähenes tulusus läbivaatamisega seotud uurimisperioodil märkimisväärselt. Liidu tootmisharu ei suutnud saavutada esialgse uurimise ajal eesmärgiks seatud kasumimäära (5 %), mis on vajalik tööstusharu arengu tagamiseks. Seega jõutakse järeldusele, et liidu tootmisharu kandis märgatavat kahju algmääruse artikli 3 lõike 5 tähenduses ning tootmisharu finantsseisund on endiselt ebakindel.
            
         F.   KAHJU KORDUMISE TÕENÄOSUS
   
   
               (66)
            
            
               Põhjendustes 39 ja 40 jõuti järeldusele, et meetmete kehtivuse aegumine tooks tõenäoliselt kaasa Hiinast liidu turule suunatud dumpinguhinnaga ekspordi olulise kasvu.
            
         
               (67)
            
            
               Nagu eespool kirjeldati, suudavad Hiina tootjad meetmete kehtivuse aegumise korral oma ekspordi suures mahus liidu turule ümber suunata. Läbivaatamistaotluse kohaselt oli Hiina tootmisvõimsus 2009. aastal 320 000 tonni ning kasutamata tootmisvõimsust vähemalt 20 000 tonni. Lisaks tundub, et muud eksporditurud, nagu Jaapan, Tai ja USA, ei suuda kogu kasutamata tootmisvõimsust absorbeerida ning seetõttu on tõenäoline, et kõnealune toodang suunatakse liidu turule.
            
         
               (68)
            
            
               Hiina ekspordistatistikast selgub, et vaatlusaluse toote hind USA turul oli sarnane seestöötlemise korra raames liitu eksporditud toote hinnaga. Muudel eksporditurgudel oli Hiinast pärit toote hind kõrgem.
            
         
               (69)
            
            
               Võttes arvesse, et Hiina ekspordihind lõi liidu tootmisharu hinna 11 % alla, siis on tõenäoline, et Hiina eksportijad jätkavad hindade allalöömist, et kaotatud turuosa tagasi võita. Selline tegevus koos võimalusega tarnida suuri vaatlusaluse toote koguseid liidu turule mõjutab negatiivselt liidu tootmisharu, eriti selle tulusust.
            
         
               (70)
            
            
               Eespool esitatud põhjendustest lähtuvalt tehakse järeldus, et meetmete kehtetuks tunnistamine tooks suure tõenäosusega kaasa Hiinast pärit dumpinguhindadega impordi tagajärjel tekkiva kahju kordumise.
            
         G.   LIIDU HUVID
   
   1.   Sissejuhatavad märkused
   
   
               (71)
            
            
               Kooskõlas algmääruse artikliga 21 uuriti, kas kehtivate dumpinguvastaste meetmete säilitamine võiks olla vastuolus liidu kui terviku huvidega.
            
         
               (72)
            
            
               Liidu huvide kindlaksmääramine põhines kõigi erinevate huvide, st liidu tootmisharu, importijate/kaubandusettevõtjate ning samuti vaatlusaluse toote kasutajate ja tarnijate huvide hindamisel.
            
         
               (73)
            
            
               Eelmiste uurimiste käigus oldi seisukohal, et meetmete kehtestamine ei ole liidu huvidega vastuolus. Lisaks sellele on käesolev uurimine aegumise läbivaatamine, mille käigus analüüsitakse seega olukorda, kus dumpinguvastased meetmed on jõus.
            
         
               (74)
            
            
               Sellele tuginedes uuriti, kas vaatamata järeldusele, et kahju kordumine ja dumpingu jätkumine on tõenäoline, leidub mõjuvaid põhjusi, mille alusel saaks teha järelduse, et kõnealuse juhtumi korral on meetmete säilitamine vastuolus liidu huvidega.
            
         2.   Liidu tootmisharu huvid
   
   
               (75)
            
            
               Liidu tootmisharu on tõestanud end elujõulise tootmisharuna, mis on võimeline kohanema muutuvate turutingimustega. Seda kinnitas eelkõige tootmise ja müügimahu positiivne areng, vaatamata tarbimise vähenemisele liidus. Tohutu hinnasurve tõttu ei järginud tulusus paraku seda positiivset suundumust.
            
         
               (76)
            
            
               Võttes arvesse Hiina olemasolevat kasutamata toomisvõimsust furfuraali tootmiseks ning seda, et muud eksporditurud (Jaapan, Tai ja USA) ei suuda kasutamata tootmisvõimsust absorbeerida, püüavad Hiina eksportijad meetmete kehtetuks tunnistamise korral ilmselt oma kaotatud turuosa tagasi võita, jätkates dumpinguhinnaga müüki liidu turul.
            
         
               (77)
            
            
               Lähtudes põhjendustes 65–68 esitatud selgitustest, halveneks Hiina odava dumpinguhinnaga ekspordi tõttu liidu tootmisharu finantsolukord oluliselt, kui dumpinguvastaste meetmete kohaldamist ei jätkata.
            
         3.   Importijate huvid
   
   
               (78)
            
            
               Menetluse käigus tegi koostööd ainult üks liidu importija – Madalmaades asuv äriühing IFC, mille omanik on Dominikaani Vabariigi furfuraalitootja. IFC on liidu ainus aktiivne furfuraali importija, vähesed muud äriühingud impordivad vaatlusalust toodet vaid aeg-ajalt. IFC on liidu olulisim furfuraaliturul (ja furfurüülalkoholi turul) tegutseja, tema arvele langeb ligikaudu 80 % liidu tarbimisest. IFC impordib Dominikaani Vabariigist, Hiinast (seestöötlemise korra raames) ja muudest kolmandatest riikidest. Lisaks on IFC liidu tootmisharu suurim klient, kes ostab ligikaudu 32 % tema kogumüügist. Seejärel töödeldakse ostetud furfuraal IFC Belgias Geelis asuvas sidusettevõttes TFC furfurüülalkoholiks.
            
         
               (79)
            
            
               Kõnealune importija on üsna erapooletu, sest ühelt poolt soovib ta juurdepääsu Hiina furfuraaliturule ilma igasuguste piiranguteta ja vajaduseta täita seestöötlemise korra kohaseid tollinõudeid ning teiselt poolt soovib ta liidu tootmisharu säilimist, et säiliks vaatlusaluse toote allikas lühikese etteteatamisaja puhuks. Lisaks võimaldab meetmete kohaldamise jätkamine vähendada konkurentsi tema emaettevõtte, Dominikaani Vabariigis asuva tootja imporditurul ning tugevdab kontserni positsiooni nii liidu furfuraali kui ka furfurüülalkoholi turul (sh seestöötlemise korra kohasel toimival turul).
            
         4.   Kasutajate huvid
   
   
               (80)
            
            
               Komisjon saatis küsimustikud furfuraali 27 tööstustarbijale. Menetluse käigus tegid koostööd ainult kolm kasutajat, kuid need ei hankinud furfuraali mitte Hiinast, vaid liidu tootmisharult. Kõnealuste kasutajate jaoks oli furfuraal nende äritegevuses (õli rafineerimine või määrdeõlide tootmine) vähetähtis, seepärast ei tundnud nad eriti dumpinguvastaste meetmete mõju.
            
         5.   Järeldus liidu huvide kohta
   
   
               (81)
            
            
               Eespool kirjeldatut arvesse võttes järeldatakse, et puuduvad veenvad põhjused, mis räägiksid praeguste dumpinguvastaste meetmete säilitamise vastu.
            
         H.   DUMPINGUVASTASED MEETMED
   
   
               (82)
            
            
               Kõiki asjaomaseid isikuid teavitati olulistest faktidest ja kaalutlustest, mille põhjal kavatseti soovitada säilitada olemasolevad meetmed. Lisaks sellele anti neile pärast kõnealustest faktidest ja kaalutlustest teatamist võimalus esitada teatava ajavahemiku jooksul oma märkused. Asjakohaseid märkusi analüüsiti, kuid need ei muutnud peamisi asjaolusid ja kaalutlusi, mille põhjal otsustati säilitada kehtivad dumpinguvastased meetmed.
            
         
               (83)
            
            
               Eeltoodust tuleneb, et vastavalt algmääruse artikli 11 lõikele 2 tuleks säilitada Hiinast pärit furfuraali impordi suhtes kohaldatavad dumpinguvastased meetmed, mis on kehtestatud määrusega (EÜ) nr 639/2005. Meetmed seisnevad koguselistes tollimaksudes.
            
         
               (84)
            
            
               Siiski, võttes arvesse, et koguseline tollimaks kehtestati 1995. aastal toetudes esialgse uurimise järeldustele ning seda ei ole kunagi läbi vaadatud, peeti vajalikuks hinnata, kas tollimaksu tase on endiselt asjakohane. Seepärast plaanib komisjon algatada ex officio vahepealse läbivaatamise, vastavalt algmääruse artikli 11 lõikele 3,
            
         ON VASTU VÕTNUD KÄESOLEVA MÄÄRUSE:
   Artikkel 1
   1.   Hiina Rahvavabariigist pärit ja praegu CN-koodi 2932 12 00 alla kuuluva 2-furaldehüüdi (tuntud ka furfuraalina) impordi suhtes kehtestatakse lõplik dumpinguvastane tollimaks.
   2.   Kohaldatav tollimaks on 352 eurot tonni kohta.
   3.   Juhtudel, kus kaupu on enne vabasse ringlusse lubamist kahjustatud ning seetõttu korrigeeritakse tegelikku või maksmisele kuuluvat hinda tolliväärtuse määramisel vastavalt komisjoni 2. juuli 1993. aasta määruse (EMÜ) nr 2454/93 (millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik) (7) artiklile 145, vähendatakse käesoleva artikli lõikes 2 sätestatud summade alusel arvestatud dumpinguvastase tollimaksu summat protsendi võrra, mis vastab tegeliku või väljamaksmisele kuuluva hinna korrigeerimisele.
   4.   Kui ei ole sätestatud teisiti, kohaldatakse kehtivaid tollimaksusätteid.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 4. mai 2011
      
         
            Nõukogu nimel
         
         
            eesistuja
         
         MARTONYI J.
      
   
   
      (1)  ELT L 343, 22.12.2009, lk 51.
   
      (2)  EÜT L 15, 21.1.1995, lk 11.
   
      (3)  EÜT L 328, 22.12.1999, lk 1.
   
      (4)  ELT L 107, 28.4.2005, lk 1.
   
      (5)  ELT C 16, 22.1.2010, lk 40.
   
      (6)  ELT C 107, 27.4.2010, lk 10.
   
      (7)  EÜT L 253, 11.10.1993, lk 1.